cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy en cy cy en su de cy cy af cy cy en cy en es
Cynnig Croeso Cymraeg | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Er bod yr Eisteddfod yn llawer mwy na digwyddiad Cymraeg, mae nifer fawr o’n hymwelwyr yn rhugl yn y Gymraeg, a bydd cyfieithu arwyddion a bwydlenni yn ffordd ardderchog o gyfleu Croeso Bro’r Eisteddfod.
Mae nifer o wasanaethau rhad ac am ddim ar gael ar gyfer busnesau sy’n awyddus i ddefnyddio’r Gymraeg.  Beth am gysylltu gyda’ch Menter Iaith leol i gael gwybod mwy?
Bydd eich Menter Iaith leol hefyd yn gallu rhoi gwybodaeth i chi am y gwasanaethau busnes sydd ar gael i’ch helpu chi i gynnig croeso Cymreig go iawn yn eich ardal.
Cysylltwch â swyddfa Comisiynydd y Gymraeg er mwyn archebu nwyddau ‘Cymraeg’,
Ymgyrch i hyrwyddo gwasanaeth ddwyieithog yw hon, gyda bathodyn neu gortyn gwddf oren sy’n cael ei wisgo gan staff sy’n delio gyda’r cyhoedd i ddangos eu bod yn siarad neu’n dysgu Cymraeg.  Mae’r bathodyn yn dangos bod y Gymraeg yn iaith lafar sydd ar waith.
Bydd tîm busnes Comisiynydd y Gymraeg hefyd yn gallu eich cynghori ar sut i ddefnyddio’r Gymraeg yn eich busnes yn y tymor hir, gan eich helpu i sicrhau eich bod yn gallu cynnig gwasanaeth cwsmer Cymraeg neu ddwyieithog.
Rydym yn gweithio gyda darparwyr lleol i gynnig cyfres o sesiynau blasu ar gyfer busnesau lleol.  Bydd y rhain yn cael eu cynnal mewn canolfan ganolog, gan roi cyfle i fusnesau sicrhau eu bod yn gallu cynnig gwasanaeth Cymraeg a dwyieithog i ymwelwyr.  Os oes digon o unigolion mewn cwmni neu fusnes am fynychu sesiynau, gallwn drefnu sesiynau penodol yn eich gweithle chi.
Gofynnwch am gopïau o’n llyfryn ymadroddion Canllaw: A Guide for New Visitors, sydd ar gael yn rhad ac am ddim o swyddfa’r Eisteddfod. Gallwch ddysgu mwy am wasanaethau’r Eisteddfod ar gyfer dysgwyr yn adran Maes D ar y wefan.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.